ایستئدادلی عالیم، هم ده ماهیر اود چالان سفیددین اورموی «کیتاب ال-ادوار» اثری‌نین چوخ اهمیت‌لی ایکینجی فسلینده اوخوجولاری اود آلتی‌نین پرده‌لری ایله، دؤورون تئرمینولوگیاسی ایله دئسک، اودون سیمی‌نین «دستان» لارا بؤلونمه‌سی ایله تانیش ائدیر. بۇ فسیلده عالیم شرق تون‌لار سیستمی‌نین اساس سس قاتاری اوْلان اون یئددی پرده‌لی قامماسینی اوخوجولارا تقدیم ائدیر. اورموی اونون ائکویوالئنت‌لیگینی (نزیر) گؤستریر و یازیر کی، بۇ قاممانی او بیری اوکتاوالاردا دا، دیگر یوکسک‌لیکده عینیله سسلن‌دیرمک مومکون‌دور. (بیز اونون قامماسینی نوتا کؤچوره‌رک سئنت اؤلچولریله تقدیم ائدیریک).